ཕྱིར་ནང་ལ་ལོག་པའི་ལམ་བར་དུ།རུས་སྦལ་སྔོ་གྱོང་གི་འཁུར་བའི་ལ་ཕུག་གི་སྣོད་དེ་ལྕི་དྲགས་པས།དཀའ་ལས་ཤིན་ཏུ་ཁག་པ་དང་།སེམས་ལ་ཁྱི་རྒན་གྱིས་ང་ལ་ཁུར་རོགས་ཙམ་ཡང་བྱེད་ཀྱི་མི་འདུག་པ་ནི།མཐོང་ཆུང་རང་རེད་སྙམ་ནས།སྐད་ཤུགས་ཆེན་པོས།ཨ་རོགས་ཁྱི་རྒན།ཁྱོད་ཀྱིས་ང་ལ་ཕུག་འཁུར་རོགས་མི་བྱེད་ན་ངས་སྐད་རྒྱག་རྒྱུ་ཡིན་ཞེས་འཇིགས་སྐུལ།སྐབས་དེར།ཞིང་བ་བུ་མོས་ཐོས་པ་དང་།དབྱུག་པ་ཆེན་པོ་ཞིག་བཟུང་སྟེ།ཁོང་གཉིས་ཀྱི་རྗེས་སུ་རྒྱུགས་འོང་།ཁྱི་རྒན་ནག་ལྡང་རྒྱུག་ཐེངས་གཅིག་གིས་ཐག་རིང་བོར་བརྒྱུགས་སོང་།རུས་སྦལ་སྔོ་གྱོང་གིས་སྟབས་མ་ལེགས་པ་ཤེས་ཏེ།ཁྱི་རྒན་ནག་ལྡང་རྐུན་མ་རེད།ང་རུས་སྦལ་སྔོ་གྱོང་རྐུན་གཡོག་ཡིན་ཞེས་ཁེར་ལབ་བྱེད་བཞིན་པའི་ཚེ།ཞིང་བ་བུ་མོ་དེས་ཤུགས་ཆེན་པོས་རུས་སྦལ་གྱི་རྒྱབ་ཏུ་དབྱུག་པས་གཞིས་པ་ན།དབྱུག་པ་དེ་རུས་སྦལ་གྱི་རྒྱབ་ཀྱི་ཤུན་ཀོག་ལ་ཕོག་སྟེ་དུམ་བུར་ཆགསྐབས་དེར་རུས་སྦལ་གྱི་ཁ་ནས་སྐད་ངན་འདོན་བཞིན་གོག་མ་ནུར་གྱིས་བྲོས་སོང་།།